text: স্কুইড গেম - বাংলা রিভিউ: কে ছিল মাস্টার মাইন্ড? - ridigital Bangla
  Home » স্কুইড গেম – বাংলা রিভিউ: কে ছিল মাস্টার মাইন্ড?
  স্কুইড গেম – বাংলা রিভিউ: কে ছিল মাস্টার মাইন্ড?
  Post category:Random / Tips & Review
  এতদিনে জেনে গেছেন, স্কুইড গেম হচ্ছে একটু দক্ষিণ কোরিয়ান টিভি সিরিজ, যেটা নেটফ্লিক্সে প্রচার হচ্ছে এবং প্রায় সব ধরনের রেকর্ড ব্রেক করে এ পর্যন্ত স্কুইড গেম দেখা হয়েছে প্রায় ১১১ মিলিয়ন বার । স্কুইড গেম সবচেয়ে বেশি বার দেখা নেটফ্লিক্সের অরিজিনাল টিভি সিরিজ এবং এটা প্রথম কোন দক্ষিণ কোরিয়ান টিভি সিরিজ এতবার ওয়ার্ল্ডওয়াইড দেখা হয়েছে । পুরো সিরিজ জুড়ে দর্শকের মনে সব সময় যে প্রশ্নটা সামনে এসেছে, কে এই রহস্য মানব যে এই গেমটা পরিচালনা করছে অর্থাৎ এর মাস্টারমাইন্ড কে । আজকে আমরা সেটা নিয়েই আলোচনা করব, তাহলে শুরু করা যাক ।
  স্কুইড গেম রিভিউ – ইউটিউব ভিডিও (ব্লগ পড়তে ভালো না লাগলে!)
  কে স্কুইড গেম এর মাস্টারমাইন্ড?
  আপনি কি জানেন স্কুইড গেম সিরিজে, গেম এমনকি শুরু হওয়ার আগেই তারা আসলে দেখতে পেয়েছে যে কি ধরনের গেম খেলা হবে কিন্তু হয়তো অনেকেই বুঝতে পারেনি, একচুয়ালি বেশিরভাগই বুঝতে পারেনি, শুধু একজন বাদে । ভালো করে খেয়াল করেন, খেলোয়াড়দের যে জায়গায় রাখা হয়েছে সেখানকার দেয়ালের চিত্র গুলো ।
  স্কুইড গেম – দেয়ালে খেলার চিত্রাংকন
  এটা হচ্ছে রেড লাইট গ্রীন লাইট গেম এর চিত্র, এরপরের চিত্রটা হচ্ছে হানিকম্ব গেমের, পাশেরটা টাগ অফ ওয়ার গেমের, গ্লাসে লাফ দেওয়ার গেম, মার্বেল খেলা এবং সর্বশেষ চিত্র হচ্ছে স্কুইড গেমের । পুরো গেম জুড়ে এ ধরনের বিভিন্ন রকম ইন্ডিকেশন দেওয়া ছিল, এবং সম্পূর্ণ সিরিজ জুড়ে স্কুইড গেম খেলার মাস্টারমাইন্ড খেলোয়ারদের সাথেই ছিল । কি শুনতে অবাক অবাক লাগছে তাই না? তাহলে চলুন দেখা যাক কে এই গেমের মাস্টারমাইন্ড ।
  ০০১, খেলোয়াড় 'ইল-নাম'
  স্কুইড গেম এর মাস্টার মাইন্ড – ইল নাম
  স্কুইড গেমের শেষ দৃশ্য থেকে আমরা জানতে পারি, পুরো সিরিজ জুড়ে এই খেলার মাস্টারমাইন্ড ছিল ০০১, খেলোয়াড় 'ইল-নাম' । গেমটি সে আবিষ্কার করেছিল শুধুমাত্র বিনোদনের উদ্দেশ্যে । কিন্তু এরপর একটা সময় সে এবং তার ধনি বন্ধুরা তাদের জীবন নিয়ে বিরক্ত হয়ে যায় । তখন তারা এই গেমটা কে নিজেদের আনন্দের মাধ্যম হিসেবে, অন্য মানুষদের জীবন নিয়ে খেলা শুরু করে । ইল নাম নিজেও এই গেমে অংশ নেয় কারন সে ছিল মরণাপন্ন রোগী এবং নিজের জীবনের শেষ সময়টা তারই আবিষ্কৃত গেমের মধ্যে কাটাতে চায় । যে কারণে কেউ তাকে সন্দেহ করেনি কারণ তার বয়স এবং তার কথাবার্তার ধরণ দেখে সবাই ভেবে নিয়েছে, সে একজন নিরীহ বৃদ্ধ লোক । যে তার জীবনের হতাশা থেকে এই গেমে অংশ নিয়েছে । তবে পুরো গেম জুড়ে অনেক গুলো লক্ষণ তার মধ্যে প্রকাশ পেয়েছে, যেখান থেকে ধারণা করা যায় সেই আসলে এই গেম এর মাস্টারমাইন্ড ।
  কেন ইল-নাম স্কুইড গেমের মাস্টারমাইন্ড?
  প্রথম যেটা আমরা লক্ষণ হিসেবে ধরে নিতে পারি সেটা হচ্ছে তার সিরিয়াল নাম্বার । সে হচ্ছে প্রথম খেলোয়াড়, যার সিরিয়াল হচ্ছে ০০১ । সম্পূর্ণ গেমে সে তার টিমের মধ্যে বিভিন্ন ধরনের সাজেশন দিয়েছে, যে কারণে তারা গেমগুলো জিতেছে । কারণ সে খুব ভাল করেই জানতো, যে কিভাবে গেম খেললে তার টিম জিতবে । এ কারণেই আমাদের নায়ক ৪৫৬ নং পজিশন থেকে এক নম্বর পজিশনে আসতে পারে, যেটা কিনা ইল-নাম এর ।
  লক্ষ করে দেখুন, ৫ নম্বর এপিসোড যখন পুলিশ অফিসার ওয়াং জন হো খেলোয়াড়দের ডাটাবেজ বের করে, এখানে ২০২০ সালের ডাটাবেস শুরু হয়েছে দুই নাম্বার খেলোয়াড়ের অর্থাৎ এক নাম্বার খেলোয়াড় এর কোনো তথ্য কোন জায়গায় খুঁজে পাওয়া সম্ভব হয়নি । এর কারণ হচ্ছে ইল নাম এর তথ্য ইচ্ছাকৃতভাবে কোথাও রাখা হয়নি এবং সে চায়নি তার বিষয়ে কেউ কিছু জানতে পারুক । আরেকটা বিষয় যদি খেয়াল করেন, এখানে যারা গেম খেলতে এসেছে প্রায় যুবক মানুষ, সমবয়সী এবং শক্তিশালী । এই গেম খেলার যোগ্যতা নির্ধারণের যে প্রসেস, সেখানে ইল-নাম এর মতো বৃদ্ধ মানুষ কখনোই গেমে অংশগ্রহণ করার সুযোগ পেত না । সে পেয়েছে কারণ সে নিজেই গেমের পরিচালক । ইল-নাম এই খেলায় অংশগ্রহণ করেছে টাকার কারণে নয় কারণ সে ব্রেইন টিউমারের রোগী, সে ভালো করেই জানে যে তার জীবনের সময় আর খুব বেশি নেই । জীবনের শেষ সময়ে সে তারই আবিষ্কৃত এই খেলার আনন্দের অংশীদার হতে চেয়েছে এবং এর মাধ্যমে সে তার জীবনের শেষ সময়টা কাটাতে চেয়েছে । তার কাছে টাকার কোন গুরুত্ব নাই ।
  ইল-নাম এর ভোটের মাধ্যমে নির্ধারিত হয়, যে টুর্নামেন্ট শেষ হবে না, টুর্নামেন্ট চলতেই থাকবে ।
  আর এখানে তার বয়স কোন ব্যাপার না কারণ পুরো গেমটা তার মুখস্ত । সে পুরো খেলার নকশা করেছে এবং সে খুব ভাল করে জানে, কোন গেম কিভাবে খেলতে হবে । খেয়াল করে দেখুন, রেড লাইট গ্রীন লাইট গেম এর দিকে । যখন সবাই নিজেদের জীবন নিয়ে টানাটানি অবস্থা সে সময়ে সে একেবারে চিন্তামুক্ত ভাবে সামনের দিকে এগিয়ে যায় এবং ঠিক কোন সময় থামতে হবে সে খুব ভালো করে সেটা জানে । তার ভিতরে ভয় বা আতঙ্কের লেশমাত্র দেখা যাচ্ছে না । ভালো করে দেখুন যে তার আশেপাশের সব খেলোয়াড় সবুজ মার্ক করা হয়েছে, ইল-নাম এর চারিপাশে কোন সবুজ গ্লো দেখা যাচ্ছে না কারণ কম্পিউটার কে এমন ভাবে প্রোগ্রাম করা হয়েছে যেন তাকে গুলি করা না হয় । গেমের শুরুতেই তো গেমের পরিচালক মারা যেতে পারে না, তাই না?
  ridigital Bangla Blog – স্কুইড গেম ইল নাম
  প্রথম খেলা শেষে যখন খেলোয়াড়রা যখন তাদের জীবন মরণ নিয়ে খুবই আতঙ্কিত, সে সময় সিদ্ধান্ত নেয়া হয়, টুর্নামেন্ট শেষ হবে কি না এর জন্য ভোট নেওয়া হবে । ইল-নাম এর ভোটের মাধ্যমে নির্ধারিত হয়, যে টুর্নামেন্ট শেষ হবে না, টুর্নামেন্ট চলতেই থাকবে ।
  আবার হানিকম্ব খেলায় ইল-নাম স্টার পায়, যেটা আসলে সমাধান করা খুব একটা কঠিন না । তবে এটা ত্রিভুজের থেকে কঠিন ছিল । তার মধ্য খেলার স্পিরিট টা সবসময় ছিল । আমার দেখামতে, ইল-নাম কখনোই অন্যায়ভাবে কোন সুযোগ নিয়ে খেলার পরিবেশ নষ্ট করেনি । ইল-নাম সত্যিকার ভাবে খেলার আনন্দটা নিতে চেয়েছে, তবে না মরে ।
  চার নাম্বার এপিসোডে যখন রাতের বেলা খেলোয়ারদের মধ্যে দাঙ্গা শুরু হয়ে যায়, এ সময়ে ইল-নাম লুকিয়ে পরে, দাঙ্গার শেষের দিকে ইল-নাম বলার সাথে সাথে গার্ড ভিতরে প্রবেশ করে । কারণ সে নিজেই সবকিছু নিয়ন্ত্রণ করছে এবং গার্ড সেটা ভালো করেই জানে ।
  আবার টাগ অফ ওয়ার খেলায় একমাত্র তার বুদ্ধির কারণে নিশ্চিত মৃত্যুর হাত থেকে সবাই রক্ষা পায় এবং তারা এই খেলায় জিতে যায় । সে নিশ্চিতভাবে এই খেলা অনেকবার খেলেছে, এ কারণে ইল-নাম খুব ভালো করেই জানে, কিভাবে খেলাগুলো জিততে হয় এবং তার সাথে যে টিম থাকবে তারা কখনোই হারবে না ।
  সর্বশেষ যে খেলায় সে অংশগ্রহণ করে সেটা হচ্ছে মার্বেল খেলা । এই খেলায় সে অনেকটা পাগলের মত অভিনয় করে, খেলার মধ্যে সে নিজের বাড়ি খুঁজে বেড়ায়, যেটা সে শেষ পর্যন্ত খুঁজেও পায় । জীবনের শেষ পর্যায়ে স্মৃতিকাতরতার কারনে সে এটা করে বলে আমার মনে হয় । তার শারীরিক অবস্থাও এ সময়ে চরম খারাপের দিকে পৌছে যায় । একারণে খেলায় হারলেও সবার মৃত্যুর দৃশ্য দেখানো হলেও তাকে যে মারা হয়েছে এ বিষয়টি কিন্তু কখনই দেখানো হয়না বরং তার খেলার ঘরে কোন লাশ পড়ে থাকতে দেখা যায় না ।
  ইল-নাম কেন স্কুইড গেম থেকে চলে যায়?
  প্রশ্ন করতে পারে খেলার এই সময়ে ইল-নাম কেন খেলা থেকে চলে যায়? আমার মতে এর দুইটা কারণ –
  তাঁর শারীরিক অবস্থা চরম অবনতির দিকে পৌঁছে যায় বলে সে খেলা থেকে নিজেকে গুটিয়ে নেয় ।
  অথবা মার্বেল খেলার পরের যে খেলাটা গ্লাসের উপর দিয়ে লাফ দিয়ে পার হওয়া, এটা হচ্ছে এই টুর্নামেন্টের সবচাইতে অনিশ্চিত খেলা, যেখানে ইল-নাম এর মারা যাওয়ার সম্ভাবনা টা অনেকখানি ছিল । এ কারণে রিক্সটা সে ইচ্ছা করেই নেয় নি ।